הוועדה לקידום מעמד האישה ולשוויון מגדרי, כנסת 25, פרוטוקול מספר 28, 2023-06-12 00:00

פנינה תמנו: שלום, אני מתכבדת לפתוח את הישיבה

פנינה תמנו:  היום כ"ג בסיוון, התשפ"ג

פנינה תמנו:  הנושא: פגיעה בזכויות נשים בעקבות ביטול זכאות לדמי אבטלה עבור נשים בחל"ת לאחר חופשת לידה

פנינה תמנו:  אנחנו מדברים על שינוי שהתבצע הקורונה

פנינה תמנו:  אמרתי את זה בפעם הקודמת, ואני אומר את זה גם עכשיו, סוג של מחטף, לא בהכרח על ידי מקבלי החלטות, אלא שינוי חקיקתי שברובו נבע מחד, לצורך השעה, באמת לתחום את נושא החל"ת שאנחנו לא ערערנו על כך

פנינה תמנו:  אני אפילו חושבת שבאותה תקופה הייתי בממשלה

פנינה תמנו:  לצד זה יכול להיות טעות סופר, או לצד זה שבאמת כתוצאה מהתיקון מי שבעיקר נפגעו הן נשים

פנינה תמנו:  נשים שהיו זקוקות לחל"ת מוצדק, הארכת החל"ת המוצדק

פנינה תמנו:  ובתוכן, כמובן, נשים שעוסקות בתחום הרפואה, מתמחות

פנינה תמנו:  היום גם קיבלתי נייר עמדה של לה"ב, שמצביע על כך שנשים שיולדות פגים, פגות, גם הן נפגעות

פנינה תמנו:  כך או כך, אנחנו נמצאים בסיטואציה שבה מחד האוצר בוועדה כאן, בזמן שחברת הכנסת עאידה הייתה יושבת-ראש, נציגי האוצר הגיעו ואמרו – לא לזה פיללנו, ולא זו הייתה הכוונה

פנינה תמנו:  ולא הסתירו על כך שצריך לתקן

פנינה תמנו:  הביטוח לאומי, בהחלט מצר על כך שנלקחה לו היכולת לשיקול דעת

פנינה תמנו:  כך או כך, במצב הדברים שנוצר, לא קם מבוגר אחראי שבא ואומר, אוקיי

פנינה תמנו:  אם כולנו תמימי דעים שנשים נפגעות, שהמצב שהיה הוא המצב הראוי והנכון, ושצריך לעזור לנשים הללו, מה זה לעזור? זו זכותן

פנינה תמנו:  אלה נשים שמשלמות מיסים

פנינה תמנו:  אלה נשים פרודוקטיביות, תורמות למדינת ישראל

פנינה תמנו:  תורמות למשק

פנינה תמנו:  שלא לדבר על הפריון שהוא מאוד גבוה בתחומים שאנחנו גם מדברים, לא שחלילה אני חושבת שצריך לפגוע בנשים מוחלשות, עדיין, למרות כל הדברים שאני אומרת, וגם שדנו בהם בדיון הקודם, כמו שאמרתי, אפילו לא נוצר הרצון הטוב, או האחריות שהייתה צריכה להילקח כדי לפתור את הסיטואציה, וזה יותר מטריד אותי

פנינה תמנו:  אמרתי את זה בפעם הקודמת, וזה מטריד אותי

פנינה תמנו:  ואם אני עושה דיון שבוע אחרי שבוע - יש פה עוול שזועק לשמיים

פנינה תמנו:  ולא רק זועק לשמים, כאשר אני מאמינה שבעלי התפקידים חוטאים לתפקידם, ולא רק חוטאים לתפקידם, פוגעים באזרחי מדינת ישראל, במקרה הזה, באזרחיות מדינת ישראל

פנינה תמנו:       אף אחד לא קיבל שום מנדט לפגוע באזרחים

פנינה תמנו:  כולנו צריכים להיות משרתי ציבור, משרתי אזרחים ואזרחיות, ומי שלא יודע לעשות את זה, שיואיל בטובו, יקום מכיסאו ויילך הביתה

פנינה תמנו:  אני אומרת את זה בלי להסס

פנינה תמנו:  עכשיו, היה לכם שבוע ימים כדי להציג מתווה

פנינה תמנו:  כדי להציג מתווה  שיכבד אותנו ואתכם, גם את הביטוח הלאומי, במיוחד את האוצר, כי כשצריך לעמוד חומה בצורה מול פקידים בכירים, האמינו לי, אנחנו יודעים לעשות את זה

פנינה תמנו:  אבל אי אפשר כשיש עוול שצריך לתקן, או לאקונה, או מחדל, אז יהיה איזה מין זלזול בכנסת ישראל, ובתפקידנו גם כמי שמפקחים, וגם בתשובות שאתם נותנים, אז אני מאוד מקווה שהגעתם מוכנים, מוכנות לדיון הזה, כמובן, אנחנו גם נאפשר למתמחות, לרופאות, ולנציגי ציבור, ולנציגי ארגונים גם להביע את דעתם

פנינה תמנו:       	בבקשה, חברת הכנסת עאידה תומא סלימאן

עאידה תומא סלימאן: תודה, כבוד היושבת-ראש, קודם כל אני מתנצלת על זה שלא נכחתי בפגישה הקודמת

עאידה תומא סלימאן:  כולם יודעים כמה הנושא הזה חשוב לי

עאידה תומא סלימאן:  אבל לצערי הרב, היו לי שני דיונים שאני יזמתי בשתי ועדות במקביל

עאידה תומא סלימאן:  את האמת, רציתי להתייחס, כי באמת, מה שקרה זה כשהביאו את החקיקה בזמן הקורונה בעניין החל"ת, ואיך מאשרים חלת"ים, ומי מגיע לו חל"ת, הייתה אזהרה

עאידה תומא סלימאן:  כלומר, הנושא כן עלה בדיונים

עאידה תומא סלימאן:  וכן הודגש בזמנו, ששימו לב, זה יפגע באוכלוסיית הנשים, במיוחד המתמחות והרופאות שכן זה קשה להן, ובכל זאת התעקשה

עאידה תומא סלימאן:  את צדקת, כבוד היושבת-ראש, חברות הקואליציה אז לא שמו לב

עאידה תומא סלימאן:  או שאני לא יודעת מה קרה, מחוייבות קואליציונית, אבל היה אפשר לעצור את זה בזמנו, במיוחד שהביטוח הלאומי מאוד התעקש

עאידה תומא סלימאן:  יש לי כמה הצעות חוק שבנושא שמנסות להפוך את שיקול הדעת של הביטוח הלאומי למשהו בחקיקה, וכל הזמן הדרישה שלהם – תנו לנו, אנחנו עושים את זה טוב, ויש לנו שיקול דעת טוב

עאידה תומא סלימאן:       בכל זאת, הגשתי הצעת חוק שוועדת השרים דחתה דיון בה, והיה משא-ומתן, ובעצם, האוצר היה מיוצג במשא-ומתן הזה, והגענו לנוסחה שלא הצלחנו לקדם אותה אחר-כך

עאידה תומא סלימאן:  הטענה של האוצר הייתה, שאנחנו לא נתחיל להתערב, יש את החוק שמאפשר

עאידה תומא סלימאן:  אמרתי, לפחות הבנתם את האירוע שיצרתם

עאידה תומא סלימאן:  הבנתם את המצב שיש נשים שרחוקות מהילדים

עאידה תומא סלימאן:  זכרוני טוב מאוד בקטע הזה, הם הציעו שכל הנשים שעובדות משמרות מ-15 שעות והלאה, ייכנסו לחוק הזה, כלומר, יהיה להן האפשרות לעשות את החל"ת

עאידה תומא סלימאן:  עכשיו את מציעה את הנושא של הפגים

עאידה תומא סלימאן:  בזמנו, הצעת החוק שלי הייתה מאוד ספציפית

פנינה תמנו: אם הם לא יודעים, אני אגיד לך משהו, חברת הכנסת תומא סלימאן

פנינה תמנו:  אם הם לא יודעים לפתור את הסיטואציה עכשיו, הם יחזרו אחורנית, ישאירו את המצב שהיה

עאידה תומא סלימאן: בדיוק

פנינה תמנו: תודה רבה

פנינה תמנו:  אם אין לכם מסוגלות, יצירתיות והבנה להביא איזו נוסחה שהיא הוגנת, שהיא בדרך המלך, תחזירו את המצב כמו שהיה

הדיל יונס: אז אני אמרתי את זה, ואמרתי במיוחד שפגעתם בנשים שכבר נכנסו להריון כאשר הן מתכננות קדימה, וחשבו שיש להן את האופציה הזו כן להישאר ולטפל בילדים שלהם, ולא להיות רחוקים מהתינוקות 36 שעות

הדיל יונס:  יש נשים שלא רואות את התינוק 36 שעות

פנינה תמנו: יכול להיות שהם מנסים לדרבן נשים לא ללדת

פנינה תמנו:  זה ממש מרגיז

פנינה תמנו:  אנחנו לא צריכות להיות במצב שאנחנו צריכות לבחור להיות נשים עם קריירה, או נשים עם תרומה משמעותית לחברה הישראלית או להיות אימהות

פנינה תמנו:  זה לא יקרה

פנינה תמנו:  לא יקרה במשמרת שלנו

פנינה תמנו:  לא יקרה בשנת 2023

פנינה תמנו:  זה לא יקרה

פנינה תמנו:  נשים יפסיקו להיות שק החבטות של משרד האוצר

פנינה תמנו:  או כל מיני גחמות של מקבלי החלטות, שבמקרה הזה זה בכלל לא מקבלי ההחלטות

עאידה תומא סלימאן: אני חושבת שההצעה שלך אפילו היא הכי טובה מהמשא-ומתן שניהלו מולי בזמנו על הצעת החוק שלי

פנינה תמנו: למה נתקע המשא ומתן בזמנו?     

עאידה תומא סלימאן: בזמנו גם דיברו על עלויות מאוד גבוהות לאוצר

עאידה תומא סלימאן:  כלומר, הם ידעו מה הם עושים

פנינה תמנו: לא

פנינה תמנו:  כי כל השנים זה לא עלה כסף

פנינה תמנו:  כאילו היה שיקול דעת של הביטוח הלאומי - ממש לא

עאידה תומא סלימאן: לא

עאידה תומא סלימאן:  זה עלה, אבל חיפשו איך לטאטא

עאידה תומא סלימאן:  זה עלה כסף, לצערי הרב, הקואליציה ניסתה לקצץ את הכסף הזה, עובדה שהאוצר התעקש על זה, והיו לי הרבה שיחות איתם בנושא

עאידה תומא סלימאן:  אני חושבת שהמצב יחזור לקדמותו, וזה הדבר הכי טבעי שאפשר

עאידה תומא סלימאן:  ושהביטוח הלאומי יהיה לו גם את האפשרות של לשקול ולבדוק את המקרים, אבל שתהיה איזושהי נורמה מקובלת – מי שעובדת בשעות כאלה, ולאורך שעות כאלה, שלא ייקח לביטוח הלאומי הרבה בדיקות והרבה זמן להחליט, אלא ממש להעביר את זה בסוג של תקנה

עאידה תומא סלימאן:  אני מוכנה שנעביר את הצעת החוק שלי עכשיו

עאידה תומא סלימאן:  בואו נעשה את זה

פנינה תמנו: הצעת החוק שלך הוגשה גם על ידי חברים מהקואליציה הנוכחית שהם תומכים בהחזרת המצב לקדמותו

עאידה תומא סלימאן: אפשר לנסות גם את הדרך הזו

פנינה תמנו: אני רוצה לאפשר לנעמ"ת

עאידה תומא סלימאן: אלא אם האוצר יגיד לנו מסכימים

גלי עציון: אני חייבת להגיד שאני לא כל כך מופתעת

גלי עציון:  אני חושבת שבאמת הדבר הנכון זה כרגע לתת פרשנות לחוק באופן שישאיר את הנוהל על כנו

גלי עציון:  אני שלחתי ליועצת המשפטית את הנימוקים במסגרת התביעה

גלי עציון:  אני חושבת שזה אפשרי

גלי עציון:  זה צריך להיות המנגנון, ובינתיים, שיריבו ביניהם עד כלות הדורות, אבל לפחות שלא יפגע בנשים שכן הייתה להן אפשרות לפני כן, ואין להן אפשרות היום, בגלל שינוי חקיקה שאני שוב מזכירה, נועד בעצם לשפר את המצב ולמסד את האפשרות של החל"ת בעקבות הקורונה, ולא התכוון לפגוע

גלי עציון:  אז צריך להחזיר את זה למצב שהוא לפחות לא פוגע

פנינה תמנו: בבקשה, שדולת הנשים

טל הוכמן: תודה רבה, גברתי היושבת-ראש, ממש, רק עצבים מהדיון הקודם

טל הוכמן:  זו לא טעות כמו שכבר הבנו, זו מדיניות שהמריחה הזאת של הטעות כביכול של המריחה הזאת עכשיו לא היה קורה אם זה לא היה נושא שהוא מאה אחוז נשים, אין לי ספק בזה

טל הוכמן:  לא היינו גוררות רגלים ככה בצורה הזאת והאוצר לא היה גורר רגליים ככה

טל הוכמן:  ואנחנו לא מוכנות להתפשר ולא במאום על הסיפור של מה שהיה לפני כן, זאת אומרת, לא יהיה פה פחות ממה שהיה

טל הוכמן:  ברגע שהאוצר ישכיל להבין שהפגיעה שהוא עשה לא ניתן לכפר עליה וצריך לחזור, אז נוכל להתקדם וכמה שיותר מהר יותר טוב

טל הוכמן:  תודה

פנינה תמנו: תודה רבה

פנינה תמנו:  הרשות לקידום מעמד האישה

סיגל אבנון סוויצקי: אנחנו כמובן רואות יחד עם כל מי שכאן את הקושי שנוצר

סיגל אבנון סוויצקי:  זו פגיעה משמעותית באמת בנשים

סיגל אבנון סוויצקי:  אנחנו התחלנו במהלך השבוע האחרון שיחות בראשות מנהלת הרשות, גם מול האוצר, גם מול משרד הבריאות

סיגל אבנון סוויצקי:  אני לא באה עם בשורה, אבל אנחנו מנסות פה

פנינה תמנו: מצוין

פנינה תמנו:  לי היה חשוב שתכנסו לתמונה

פנינה תמנו:  שהרשות חייבת להיות בתמונה בנושאים כאלה

פנינה תמנו:  אני גם דיברתי עם השרה שלכם, שגם היא נכנסה לתמונה, ויש לה שיחות עם שר האוצר בעניין

פנינה תמנו:  העמדה של הרשות לקידום מעמד האישה שהיא גוף סטטוטורי של מדינת ישראל, זרוע הביצוע של ממשלת ישראל, היא גם עמדה מאוד ברורה שצריך לתקן את המצב במיידי

פנינה תמנו:  אני טועה?         

סיגל אבנון סוויצקי: שחייבים לתת מענה לנשים שנמצאות בסיטואציה הזו שהיא באמת בלתי אפשרית, וששוק התעסוקה לא נותן להן מענה אחר

סיגל אבנון סוויצקי:  באיזה אופן לתת את המענה? על זה הדיון

סיגל אבנון סוויצקי:  אבל מענה צריך להיות

פנינה תמנו: בבקשה, נציבות שוויון הזדמנויות, ניתאי גירון

ניתאי גירון: גם אנחנו עם עמדה מאוד ברורה

ניתאי גירון:  אנחנו מצטרפים לקריאה להחריג את הזכאות של נשים לאחר חופשת לידה לדמי אבטלה, כמובן, בנסיבות המוצדקות

ניתאי גירון:  אפליית נשים בשוק העבודה היא תופעה רווחת

ניתאי גירון:  שני שליש מהפניות אלינו הן של נשים, כאשר 40% מהפניות בשנת 2022 של נשים מתמקדות בהבאת ילדים לעולם ובגידולם

פנינה תמנו: 	40% מהפניות זה נשים שמתמודדות עם אפליה על רקע רצונן?     

ניתאי גירון: או הורות, או הריון

פנינה תמנו: כל מה שקשור להביא ילדים לעולם שזה הדבר הכי טבעי

ניתאי גירון: לאחרונה גם קיבלנו פניות על המענק של ההסתדרות

ניתאי גירון:  גם שם השתמשו בעצם בקריטריון של חל"ת, כדי להוציא בעצם את המענק מנשים שהאריכו תקופת לידה, גם שדולת הנשים מתעסקות בזה

ניתאי גירון:  זאת אומרת, משתמשים בקריטריון של החל"ת כדי לא לתת את המענק הזה אם אין רצף עבודה

פנינה תמנו: פשוט לא להאמין

ניתאי גירון: אז גם פה נשים שהאריכו בעצם את תקופת הלידה שלהן - - -      

פנינה תמנו: זה פשוט לא להאמין

ניתאי גירון: אבל הקריטריון עצמו שבסוף משתמשים בחל"ת כקריטריון כללי, הוא גורם לנשים שיאריכו תקופת לידה לא לקבל

גלי עציון: הוא מדבר על המענק של ה-6,000 שקלים?     

פנינה תמנו: כן

פנינה תמנו:  הבנתי

פנינה תמנו:  אם פה ניסו להפלות את הנשים, זו בעיה מאוד קשה

ניתאי גירון: אנחנו פנינו גם לנציבות שרות המדינה בעניין הזה

פנינה תמנו: זה למה צריך מערכת משפט עצמאית, למה? כי הם משאירים הכול לבית-משפט, לבג"צים, פשוט בושה וחרפה

ניתאי גירון: בכל מקרה, אנחנו יודעים שכרגע זה בטיפול נציבות שרות המדינה, וגם שדולת הנשים בעניין הזה

ניתאי גירון:  אנחנו גם עוקבים אחרי הפניות האלה

ניתאי גירון:  כמובן שהמצב אופטימלי מבחינתנו – זה שיתנו את דמי האבטלה לכל הנשים, כמובן, בתקופת החל"ת, ותקופה של עד שלושה חודשים הנוספים

ניתאי גירון:  מדובר בתקופה מאוד קריטית של חזרה לעבודה, ואנחנו לא רוצים להעמיד את הנשים האלה בפני דילמה בין קידומן במקום העבודה לבין הטיפול בתינוק הרך

ניתאי גירון:  אנחנו פוגשים את זה יום יום בעבודה שלנו, ואנחנו ממש מצטרפים לקריאה להחריג את הקבוצה הזאת מהתיקון שנעשה

פנינה תמנו: תודה

פנינה תמנו:  משר הבריאות בבקשה

צבי ויינברג: אני ממונה על השוויון המגדרי במשרד הבריאות, ויועצת מנכ"ל לקידום נשים

צבי ויינברג:  אנחנו בעד להחזיר את המצב לקדמותו

צבי ויינברג:  זה נכון לעשות את זה

צבי ויינברג:  אנחנו כמובן לא בעד פגיעה בנשים

צבי ויינברג:  וביחוד שיש ציבור מאוד גדול של רופאות, אחיות, מערכת הבריאות, לא לתת אפשרות לפגיעה בהן

פנינה תמנו: הייתה לי שיחה עם המנכ"ל שלכם, והוא באופן חד-וחלק רואה את הפגיעה, ורואה עין בעין אם עמדת הוועדה, ועמדת יתר הגורמים כאן שבינתיים אני רואה תמימות דעים לכך שצריך במידי לפתור את המצב הנוכחי

פנינה תמנו:       משרד העבודה

פנינה תמנו:  בבקשה

תמר מתתיהו: אני מהלשכה המשפטית

תמר מתתיהו:  אני רק אבהיר שחוק עבודת נשים שנמצא תחת משרד העבודה, בעצם,  מקנה את הזכות לחופשת לידה

תמר מתתיהו:  החוק לא מקנה את הזכות לדמי לידה, אבל הוא הולך יד ביד עם חוק ביטוח לאומי בהיבט הזה

תמר מתתיהו:  היום החוק קובע 26 שבועות לכל עובדת במשק, גם למתמחות, כאשר 15 שבועות הן בתשלום לפי חוק ביטוח לאומי

תמר מתתיהו:  ככל שרוצים, שהוועדה רוצה, שהכנסת רוצה לתקן את המצב שבו עובדות שחייבות לחזור או שלא יכולות  - - -      

פנינה תמנו: אני לא צריכה פרשנות של החוק

פנינה תמנו:   שאלתי את העמדה שלך

פנינה תמנו:  אנחנו בדיון שני בעניין הזה

פנינה תמנו:  יועצת משפטית יש לי כדי שתפרש את החוק

פנינה תמנו:  את צריכה להגיד מה העמדה שלכם

תמר מתתיהו: העמדה שלנו היא שככל שרוצים להעניק הארכה של חופשת הלידה בתשלום, צריך לעשות את זה בחקיקה

עאידה תומא סלימאן: אני חייבת להגיד שאז כל המשרדים הסכימו חוץ מהאוצר, גם בריאות על הצעת החוק בזמנו

עאידה תומא סלימאן:  מי שתקע את זה היה האוצר בקדנציה הקודמת

פנינה תמנו: נרשם

פנינה תמנו:  צריך רפורמה בכלל

פנינה תמנו:  באמת, לא נעים לי להגיד את זה

פנינה תמנו:  אבל אני תוהה, כי בסוף זה לא רובוטים יושבים באוצר

פנינה תמנו:  אבל אולי צריך רפורמה בתוך האוצר

פנינה תמנו:  או שאתם כולכם צריכים לעבור הכשרה מעמיקה לחברה הישראלית לפני שאתם בוחרים לעשות שינויים כאלה ואחרים, או מתבצרים בעמדה שלכם

פנינה תמנו:  עכשיו להיות פקידים ששולחים אותם להקריא תשובות, זה הדבר הכי קל

פנינה תמנו:  אבל בסוף אני אומרת את זה כל הזמן, יש אחריות שגם מנהיגות שצריכה להילקח על ידי פקידות בכירה

פנינה תמנו:  אם הייתי חושבת שאתם רק שלוחים של גרדוס, שאמר לכם להקריא איזה משהו, או שר האוצר של להקריא איזה משהו, אז לא הייתי מבזבזת את זמני

פנינה תמנו:  אני מצפה מכן, במיוחד אתן כנשים, מה לעשות, למנהיגות ואחריות

פנינה תמנו:  נרשם

פנינה תמנו:   שלום, חבר הכנסת אלי דלל

פנינה תמנו:  כן, בבקשה

שני סבוראי בנד: אני מתמחה באורתופדיה, בכירורגיה אורתופדית שנה רביעית

שני סבוראי בנד:  אני כרגע בחודש תשיעי

פנינה תמנו: שיהיה בשעה טובה

שני סבוראי בנד: תודה

שני סבוראי בנד:  אני רוצה להגיד שמבחינתי הדיון הזה כמובן אני מגיעה כנציגת המתמחים, אבל אני חושבת שאנחנו ממש לא האוכלוסייה היחידה שסובלת מהדבר הביזארי הזה שקרה ב-2021

שני סבוראי בנד:  להיות מתמחה בכירורגיה אורתופדית בהריון זה נורא

שני סבוראי בנד:  זה מזעזע

שני סבוראי בנד:  ואני אומרת את זה עכשיו, כשאני בתקופת הפסקה מההתמחות, בגלל שאני בהריון, לא הייתי מסוגלת לעבור את זה עוד פעם

שני סבוראי בנד:  לחזור ל-26 שעות של תורנות שמעבר לעובדה שהיא על הרגליים, מעבר לעובדה שאין לך שנייה לשתות, אין לך שנייה לנשום

שני סבוראי בנד:  את לא ישנה, את בטח לא יכולה לשאוב, ואת רחוקה מהתינוק שלך למשך 30 שעות, 30 ומשהו שעות לרוב, ושאף אחד לא יספר סיפורים

שני סבוראי בנד:  תורנויות 26 שעות, הן לא תורנויות 26 שעות

שני סבוראי בנד:  זה לא קורה ככה בשום מקום בארץ

שני סבוראי בנד:  זה לא שפוי, זאת לא עבודה רגילה

שני סבוראי בנד:  לעבוד בצורה הזאת אחרי 15 שבועות של חופשת לידה, זה לא אנושי, זה לא סביר

שני סבוראי בנד:  אף אחד לא צריך לעבור את זה

שני סבוראי בנד:  ולא רק שהמדינה מאלצת אותנו לעבוד 26 שעות תורנויות בכל שלבי ההיריון, וזה נכון שכאילו אנחנו אמורות להפסיק בשבוע ה-20, אבל גם זה אף פעם לא קורה

שני סבוראי בנד:  אז בתוך כל הטירוף הזה, גם להכריח אותנו לחזור לשגעון המוחלט הזה, ולהתרחק מתינוק כל כך רך, ולא לאפשר לו תנאים בסיסיים כדי לגדול ולהתפתח, זה משוגע לחלוטין

שני סבוראי בנד:  המצב הזה חייב להיפתר ולהשתנות

פנינה תמנו: חבר הכנסת אלי דלל, אני שמחה שאתה כאן

פנינה תמנו:  אני תולה בך תקוות כשותף שמוכיח פעם אחר פעם כמה אתה שם את העניינים הציבוריים, את האינטרס הציבורי בראש סדר העדיפויות שלך, מבלי לשים שיקולים של אופוזיציה, קואליציה

פנינה תמנו:  תראה, לפני הקורונה, באמת היה חל"ת מוצדק של נשים, שאחרי 15 שבועות שהן יוכלו להאריך, וגם קיבלו דמי אבטלה

פנינה תמנו:  בא האוצר, מתוך המהומה של הקורונה, מתוך המשבר הגדול הזה שינה ותחם את הסיפור של החל"ת

פנינה תמנו:  עכשיו רק מה, השינוי שהם עשו – מי שנפלו בין הכיסאות זה נשים

פנינה תמנו:  נשים שבאות דווקא מהמקצועות הקשים ביותר - רופאות, מתמחות, אמהות לילדים חולים, אמהות לפגים, אחיות, באמת, נשים באופן מובהק נשים נפגעו

פנינה תמנו:  אז אמרו, כן, הטיפול כבר בוצע, אבל טעינו, לא חשבנו, יש לנו פרוטוקולים

פנינה תמנו:  עכשיו יש פה שנתיים משא-ומתן, שנתיים על הגב של הנשים האלה

פנינה תמנו:  כולל מתמחות שהגיעו לכאן אחרי משמרת, כולל אמהות אחרי לידה

פנינה תמנו:  אני מתביישת

פנינה תמנו:  היה לנו דיון בשבוע שעבר, ואני לא האמנתי למשמע אוזניי

פנינה תמנו:  שנתיים – הן משלמות את הקופה הציבורית

פנינה תמנו:  זה לא עסק פרטי של האוצר

פנינה תמנו:  והן יקבלו את הזכויות שלהן, ואנחנו לא ניתן לזה להמשיך

פנינה תמנו:  לא יהיו שנתיים שהן מתרוצצות ויושבות, ובוכות שהן לא יכולות לא להיניק, לא לשאוב, הן על הרגליים, מטפלות בעם ישראל

פנינה תמנו:  מטפלות בילדים אחרים

פנינה תמנו:  מטפלות במבוגרים, עושות כל מה שהן יכולות כדי לעזור לנו, הציבור

פנינה תמנו:  אז אותן להפקיר?          

אליהו דלל: מה התשובה?     

פנינה תמנו: התשובות מקוממות

פנינה תמנו:  תיכף נשמע

אליהו דלל: לא נטאטא את זה

פנינה תמנו: לא נטאטא

פנינה תמנו:  אנחנו נסגור את זה גם אם אנחנו נצטרך לעצור את כל המליאה

פנינה תמנו:  גם אם נצטרך להפריע כל היום לראש הממשלה ולשר האוצר

פנינה תמנו:  שר האוצר לא יקבל שקט עד שזה ייפתר

אליהו דלל: אני חושב שאם שר האוצר היה יודע את זה, גם הוא היה נוהג אחרת

אליהו דלל:  אבל אני רוצה לשמוע את התשובה של האוצר

פנינה תמנו: נגיע לאוצר

פנינה תמנו:  יש פה מתמחות, אני יודעת שיש כאן – מי הגיעה אחרי משמרת? אני רוצה לתת לכן את האפשרות לדבר

פנינה תמנו:  בבקשה, תציגו את עצמכן כל אחת בקצרה

פרי קורעין בלנק: אני מתמחה שנה שנייה באורתופדיה בשערי צדק

פרי קורעין בלנק:  תודה רבה על הזכות הזאת

פרי קורעין בלנק:  באמת, שנתיים זו הייתה תקופה מאוד ארוכה

פרי קורעין בלנק:  אנחנו בסוף מייצגים המון רופאות שאנחנו מדברות על זה בינינו בקבוצת רופאות גדולה יותר

פרי קורעין בלנק:       אני רוצה להציג תורנות קלילה שקרתה לי

פרי קורעין בלנק:  אני ילדתי חצי שנה אחרי תחילת ההתמחות, וחזרתי לתורנות אחרי שבוע ה-15

פרי קורעין בלנק:  זה אומר לא רק היום עצמו של התורנות

פרי קורעין בלנק:  מאותו בוקר בעצם הדברים משתנים

פרי קורעין בלנק:  אתה מגיע לתורנות בשעה שלוש, קודם כל למצוא סידור לילד ולהיות איתו

פרי קורעין בלנק:  צריך משפחה שתומכת ויכולה לעשות את זה

פרי קורעין בלנק:  אתה עושה 26 שעות במקרה הטוב גם כשיש לי תינוק קטן שחיכה בבית, הייתי 30 שעות לפחות בתורנות

פרי קורעין בלנק:  בזמן הזה לא הייתה דקת שינה

פרי קורעין בלנק:  גם כשיש חוק שמאפשר לנו שעתיים לפחות של שינה, זה לא קרה

פרי קורעין בלנק:  לא לדבר ללכת לפיפי פעם ב-12 שעות

פרי קורעין בלנק:  ובאפשרות לשאוב לתינוק, זה רק באפשרות שהייתי צריכה לקנות איזה משהו מיוחד שיאפשר לי בעצם ללבוש את זה עליי, בזמן שאני מקלידה, בזמן שאני רואה מטופלים, ושקורים למטופל שלא יציב

פנינה תמנו: אני רואה שזה ממש מחזיר אותך לחוויה קשה

פרי קורעין בלנק: בסופו של דבר, לא מרצוני, אחרי שחזרתי אחרי כבר חמישה חודשים להתמחות מלאה, שגם זה לא היה פשוט בכלל, ותוך כדי שצריך לשאוב, ולא רואים את התינוק, וזה לפחות שישה תורנויות בחודש

פרי קורעין בלנק:  אבל זה אומר באותו יום, ויום למחרת שאתה גמור לחלוטין, אין עם מי לדבר

פרי קורעין בלנק:  אני לא יודעת מי עובד פה 26 שעות רצופות, וצריך לתת מענה לכולם

פרי קורעין בלנק:  וכירורגיה שאני נכנסת לחדרי ניתוח, וזה לא פשוט בכלל, פשוט אתה רוצה להשתוות לכל שאר האנשים מסביב, וזה לא אותו דבר

פרי קורעין בלנק:  זה לא אותו דבר במשך כל שאר התקופה אתה מתעורר באמצע הלילה כמות פעמים גדולה כדי להיניק את התינוק, אתה בן-אדם חצי מת

פרי קורעין בלנק:  בסופו של דבר, זה אילץ אותי לא מרצוני אחרי שבעה חודשים להפסיק להיניק את התינוק גם כשהכמות יורדת כי אין חלב,  וגם זה שאתה לא מספיק לעשות את זה

פנינה תמנו: נפשית, איך אפשר לעמוד בזה? גם חוזרים מהעבודה איך אפשר? להחזיק תינוק, זה מסוכן לילד

עאידה תומא סלימאן: צריך לקחת בחשבון שהיא חוזרת מהעבודה כדי לישון

פרי קורעין בלנק: בסופו של דבר, כשהייתי עוד בחופשת לידה והגעתי רק לתורנויות, זו מחלקה שהיא מחלקה גברית לכל דבר

פרי קורעין בלנק:  אנחנו שתי מתמחות מכל המתמחים

פרי קורעין בלנק:  הם לא יודעים מה זה, והם ניסו לעזור כמה שהם יכולים

פרי קורעין בלנק:  אבל בסוף אני צריכה להגיע לתורנות, אי-אפשר להפיל עליהם את כל הדברים

פרי קורעין בלנק:  אני חזרתי שוב אחרי 15 שבועות לעשות תורנויות

פרי קורעין בלנק:  בסופו של דבר, כשאת חוזרת יום למחרת, את צריכה לטפל גם בתינוק

פרי קורעין בלנק:  זה לא שאת מחזיקה או שיש לך את האפשרות הכלכלית להחזיק מטפלת, כי אין לך משכורת בשלב הזה

פרי קורעין בלנק:  אז זה משהו שצריך לקחת בחשבון כדי לעזור לנו

פרי קורעין בלנק:  אנחנו רוצות לעזור

פרי קורעין בלנק:  אנחנו עומדות על הרגליים, עושות את זה המון

פרי קורעין בלנק:  אני המשכתי תורנויות עד שבוע 33

פרי קורעין בלנק:  תורנויות זה להתרוצץ בכל בית-החולים, ושתי מיונים שונים, מבוגרים, מיון ילדים, להיות במחלקה, לטראומות שמגיעות טראומות צריך לתת את המענה הזה

פרי קורעין בלנק:  מין ראוי שלפחות יתנו לנו את התנאים הבסיסיים שלנו כדי לעזור לנו להמשיך לעזור לשאר האזרחים שמגיעים לקבל טיפול

פנינה תמנו: תודה רבה

אביאלה גודמן גבאי: תודה רבה, על הזכות לדבר

אביאלה גודמן גבאי:  קוראים לי אביאלה גודמן, אני מתמחה שנה שנייה בכירורגיה פלסטית בשערי צדק

אביאלה גודמן גבאי:  אני אשמח לשים דגש על מה נראית התמחות בכירורגיה מעבר לתורנויות, שפשוט אני חושבת ששני ופרי תיארו את זה מאוד טוב, ומה הולך במהלך התורנויות האלה

אביאלה גודמן גבאי:  מה קורה יום אחרי

אביאלה גודמן גבאי:  כשחוזרים להתמחות – אני עכשיו בהיריון בשבוע ה-19, זה משהו שמאוד בוער בי, זה משהו שעכשיו אני אצטרך להתמודד איתו

אביאלה גודמן גבאי:  התמחות זה מרתון, בטח התמחות כירורגית

אביאלה גודמן גבאי:  אתה חייב לעבור הכשרה שהיא מעשית

אביאלה גודמן גבאי:  אתה חייב להשתתף בניתוחים

אביאלה גודמן גבאי:  אתה חוזר למרתון שלא הכול תורנויות

אביאלה גודמן גבאי:  אתה חייב להתכונן לניתוחים

אביאלה גודמן גבאי:  כשאתה במהלך חדר ניתוח, אי-אפשר לעצור בחדר הניתוח

אביאלה גודמן גבאי:  אם אתה מוצא טובה, קולגה, שבא להחליף אותך כדי שתוכל לשאוב 10 דקות זה נס

אביאלה גודמן גבאי:  ילד שלך חולה, אני צריכה לפרסם בכל העולם שמישהו אחר יאסוף אותו, אני לא יכולה להבריז מיום ניתוחים

אביאלה גודמן גבאי:  אתה נשאר איתו כל אחר הצהריים

אביאלה גודמן גבאי:  מעבר לזה יש מחקרים, יש הדרכת סטודנטים

אביאלה גודמן גבאי:  המקצוע הזה הרבה יותר רחב מאשר רק להיות במיונים והתורנויות

אביאלה גודמן גבאי:  צריך להבין את זה

אביאלה גודמן גבאי:  אם אנחנו נמצאים במצב שכלכלית אנחנו לא יכולים להרשות לעצמנו להישאר שלושה חודשים להישאר ללא משכורת

אביאלה גודמן גבאי:  זה לא רק הימים שלפני ואחרי תורנות, זה גם היום יום עצמו

אביאלה גודמן גבאי:  זה יום יום סופר, סופר עמוס ואינטנסיבי

אביאלה גודמן גבאי:  גם רציתי לשים דגש על זה, להבין שזה באמת משהו קריטי שיאפשרו לנו את התמיכה הכלכלית הזאת שנוכל להאריך את הזמן הזה שיש לנו תינוק קטן

אביאלה גודמן גבאי:  תינוק בן שלושה חודשים שנכנס לגן, ויהיה חולה, הוא יהיה חולה כי הוא נמצא במעון, אם אני אחזור אחרי שלושה חודשים מחופשת לידה, לא תהיה אפשרות ללכת לאסוף אותו, אז מה אני עושה?      

פנינה תמנו: תודה

פנינה תמנו:  מנכ"ל מרשם ארגון המתמחים לרפואה

אופיר אקוניס: תודה

אופיר אקוניס:  נבצר ממני להגיע לדיון הקודם שתוארו בו דברים כמו שהמתמחות שלנו מתארות עכשיו

אופיר אקוניס:  וכמו שנאמר זה לא רק למתמחות לרפואה, אבל גם

אופיר אקוניס:  אני דווקא רוצה להגיד בתור גבר שיש לו שלושה ילדים, שתי בנות ובן, נכון כמובן שזה פונה לנשים אחרי לידה, אבל הבעיה היא בעיה חייבים לטפל בה ברמה הלאומית

אופיר אקוניס:  בעיה שאני פונה גם כאן לחברי כנסת, וגם לחברות הכנסת כמובן

פנינה תמנו: גם לשר אתה יכול לפנות, זה משודר

אופיר אקוניס: לשר ולשרה שאני רואה לנכון גם בתור גבר לא רק כמנכ"ל ארגון מרשם, אלא גם בתור גבר שמכיר את הנושא של חזרה – כמו ששני תיארה את זה בגרשיים, חופשת לידה, שזה נושא אחר שצריך לטפל בו, אפילו בהגדרה שזה לא חופשה, מכיר מהבית, מה שנקרא מאשתי

אופיר אקוניס:  הנושא הזה הוא בעיה לאומית

אופיר אקוניס:  הסיוע הקטן הזה שניתן לתת את הארכת חופשת הלידה - - -      

פנינה תמנו: אגב, מעירה לי כאן היועצת המשפטית, ששונה לתקופת הלידה, חופשה זה באמת לא

פנינה תמנו:  תקופת הורות

אופיר אקוניס: יפה

אופיר אקוניס:  טוב לדעת, כי אף אחד לא משתמש במושג הזה

פנינה תמנו: אז אני אתחיל להטמיע את זה

עאידה תומא סלימאן: זה תפקיד לכל החיים, לא רק לחודשים האלה ההורות

אופיר אקוניס: לסיכום דבריי, אני רוצה להגיד שהבעיה היא בעיה שחייבים לטפל בה ברמה הארצית לכלל המקצועות

פנינה תמנו: כמה מתמחות יש בסיטואציה הזו?     

נעמה כהן: מהנתונים שאנחנו הבנו מביטוח לאומי, יש כ-10,000 נשים בשנה שהשתמשו בזכות הזאת להאריך את חופשת הלידה, ומתוכן בערך 200 מתמחות

פנינה תמנו: אז זהו

פנינה תמנו:  רק 10,000, שאנחנו למעלה מ-50% מכלל האוכלוסייה

פנינה תמנו:  כמעט תשעה מיליון אזרחים

אופיר אקוניס: הטיפול הוא באמת במה שנקרא במקרה הזה בכסף קטן

אופיר אקוניס:  מין הראוי שגם באוצר וביטוח לאומי יטפלו בבעיה

אופיר אקוניס:  למען המתמחות ולמען כולן

פנינה תמנו: תודה רבה

זוהר מיגדן נאמן: אני רופאה מתמחה ברפואת נשים

זוהר מיגדן נאמן:  זאת נורי, הבת שלי, היא בת שישה שבועות

זוהר מיגדן נאמן:  היא קטנה

זוהר מיגדן נאמן:  יש לי ילד יותר גדול שנולד בקורונה

זוהר מיגדן נאמן:  לפני שהתחלתי התמחות וזכיתי לגדל אותו בבית מעל שנה, חזרתי לעשות תורנות כשהוא היה בן תשעה חודשים, וזה היה אפשרי

זוהר מיגדן נאמן:  זה היה קשה

זוהר מיגדן נאמן:  סיימתי תורנויות עם חולצה מלאה בחלב, אבל זה היה אפשרי

פנינה תמנו: אבל הרגשת שיש מעטפת של המדינה

זוהר מיגדן נאמן: אבל זה היה אפשרי אז

זוהר מיגדן נאמן:  עכשיו, אני בעצם בסיטואציה שאני צריכה להחליט עם מה, אם אני עוד תשעה שבועות עוזבת אותה בבית בידיים של מי? אצל מי אני יכולה להשאיר אותה? מי הבן-אדם שבאמת יכול לטפל בה כשאני נעדרת משש וחצי בבוקר עד חמש אחר הצהריים

זוהר מיגדן נאמן:  מי הבן-אדם שיכול לעשות את זה? איך אני יכולה לממן את זה עם משכורת של מתמחה? השעות שאנחנו עובדים, הן לא שעות רגילות

זוהר מיגדן נאמן:  אם אני צריכה להיות בשעה שבע בבוקר בעבודה, אין לי מסגרת שיכולה לאפשר את זה

זוהר מיגדן נאמן:  אין לי כסף באמת לממן מטפלת

זוהר מיגדן נאמן:  ואני לא מדברת על המחיר הרגשי שבעיניי הוא עצום

זוהר מיגדן נאמן:  אני אימא, אני רוצה להיות נוכחת בחיים של הילדה שלי

זוהר מיגדן נאמן:  אני רוצה לראות את הפעם הראשונה שהיא זוחלת

זוהר מיגדן נאמן:  פעם ראשונה שהיא אוכלת

זוהר מיגדן נאמן:  את המילה הראשונה שלה

זוהר מיגדן נאמן:  אבל בעצם המדינה שמה אותי במקום שאני צריכה לבחור בין זה לבין ההיתכנות הכלכלית של החיים שלי, כי אי אפשר באמת משפחה של ארבעה נפשות לפרנס עם משכורת של מתמחה אחד, כי גם בן זוגי הוא רופא

זוהר מיגדן נאמן:  מה אני אמורה לעשות? לחזור לעשות תורנויות כשהיא בת שלושה חודשים? לא לראות אותה 30 שעות, זה נראה לי קשה מנשוא

זוהר מיגדן נאמן:  אני ממש לא רוצה לעשות את הוויתור הזה

זוהר מיגדן נאמן:  אני לא רוצה לעשות את הבחירה הזאת

פנינה תמנו: תודה רבה

פנינה תמנו:  יש נציגים של הסתדרות העובדים הלאומית בישראל?     

הדיל נבאל: אני אימא לשלושה ילדים

הדיל נבאל:  אני התמחיתי - - - ומתמחה ברפואת משפחה

הדיל נבאל:  כמובן, אני בחרתי בשני ההתמחויות האלה בגלל שבהתמחויות האלה אין תורנויות בכלל, ואז זאת הייתה הבחירה שלי כי אני רוצה באמת לגדל את הילדים שלי

הדיל נבאל:  אמנם אני פה בגלל שאני נציגת המתמחים, המתמחות, הרופאות, אני רוצה להגיד שגם רופאה שהיא גם רופאת משפחה שהיא עובדת בקהילה, היא לא רופאה בחצי משרה של אימא, היא גם אימא מלאה

הדיל נבאל:  ואז כל אחת מהן שעברה את החוויה של היריון ולידה, היא יודעת שכל היריון זו ממש חוויה קשה

הדיל נבאל:  יש פה מתמחות בנשים, והן יודעות גם לגבי הלידה עצמה

הדיל נבאל:  כל אישה יכול שהיא תיקח עד שלושה חודשים שהיא תתרפא מהלידה עצמה, לא רק לגדל תינוק

הדיל נבאל:  זו הזכות שלנו

הדיל נבאל:  אנחנו כשנחליט באמת האם אנחנו שלמות מבחינה גופנית ונפשית באמת לחזור לעבודה, לקבל החלטות, זו הזכות שלנו, וגם לטובתנו, וגם לטובת המטופלים שלנו

הדיל נבאל:  אני גם במרפאה, לוקחת החלטות על כל מטופל

הדיל נבאל:  כל עשר דקות אני מקבלת מטופל אחר

הדיל נבאל:  ואם אני לא שלמה נפשית וגופנית בעצמי, אני לא יכולה לקבל החלטות לגבי המטופלים שלי

הדיל נבאל:  בסופו של דבר, הם יאשימו אותנו כשאנחנו נתנו ראיות

הדיל נבאל:  זו לא בעיה שלנו, זו לא בעיה

הדיל נבאל:  אנחנו נשים, יש לנו ילדים שצריכים לטפל בהם

הדיל נבאל:  ילדנו עכשיו

הדיל נבאל:  כולנו מניקות

הדיל נבאל:  כולנו קמות כמה פעמים בלילה, ומפסיקים להיניק אחרי שלושה חודשים, בגלל שהמדינה שמה אותנו במצב הזה

פנינה תמנו: תודה

פנינה תמנו:  ההסתדרות הרפואית בישראל, ד"ר ליה כהנוב, יו"ר פורום מתמחים

פנינה תמנו:  בבקשה

פנינה תמנו:  אינה נמצאת פה

פנינה תמנו:  מי אתה?     

אלון דסה: ביטוח לאומי

פנינה תמנו: ביטוח לאומי, אני יודעת

פנינה תמנו:  אני פשוט לתת לארגונים, לנציגים, לציבור

פנינה תמנו:  צריך לעשות שיתוף ציבור

פנינה תמנו:  הם מגיעים ואנחנו לא נותנים להם, ולכן התחלתי

ליאה כהנוב: אין לי יותר מה להוסיף ממה שאמרתי בשבוע שעבר

ליאה כהנוב:  אני רוצה להודות לך על זה שאנחנו לא נמרחים בזה, ואנחנו נפגשים שבוע אחרי

ליאה כהנוב:  אני מקווה שאנחנו בכיוון הנכון

פנינה תמנו: בעזרת השם

פנינה תמנו:  תודה

חנה קטן: שמי ד"ר חנה קטן, אני מייצגת פה גם את שוברות שוויון

חנה קטן:  אני חברת המועצה הלאומית לבריאות האישה

חנה קטן:  אני גניקולוגית כבר 35 שנה

חנה קטן:  את הסיפורים האלה אני מכירה לעילא ולעילא

חנה קטן:  גם אם אישה מגיעה לתורנות, היא צריכה לשאוב לשמונה ארוחות

חנה קטן:  6-8 ארוחות במשך התורנות, היא מגיעה הביתה אחרי שבאמת הייתה על הרגליים, אז היה 36, היום זה 26 שעות

חנה קטן:  צריך לזכור שטוב עשיתם שהורדתם את ההגדרה של חופשה, היא בעצם החלמה לאחר לידה

חנה קטן:  האישה היא בהחלמה

חנה קטן:  היא נמצאת בבית ב-15 השבועות האלה, היא ממש לא בחופשה

חנה קטן:  היא אחראית - - -      

פנינה תמנו: היא מטפלת בעצמה, וגם בתינוק

פנינה תמנו:   כל אחד וקצב ההחלמה שלו

חנה קטן: בדיוק

חנה קטן:  זו קיצוניות

חנה קטן:  זה קצב החלמה שלה

פנינה תמנו: אצלי זה היה נורא, חודשיים לא שיחררתי את אימא שלי

חנה קטן: הבקשה הזאת שחוצה מגזרים, ומאוד ברורה מאליה, גם כרופאת נשים, אני רוצה לומר שאי-אפשר לאפשר לאישה אחרי לידה להגיע למצב מטורף כזה של עמידה על הרגליים במשך 30 שעות ויותר, כאשר היא מגיעה הביתה חסרת אנרגיה, וצריכה עוד לנהל את הקריירה השנייה

חנה קטן:  זה פשוט - - -      

אימאן ח'טיב יאסין: כבוד היושבת-ראש, אנחנו מדברות רק על רופאות

פנינה תמנו: לא

פנינה תמנו:  את הפסדת פשוט את ההקדמה

פנינה תמנו:  דיברנו שזה לא רק רופאות

פנינה תמנו:  זה אימהות לילדים חולים

פנינה תמנו:  בעיקר הקבוצה הזאת זו קבוצה מובהקת שאנחנו רואים שהן נפגעות

שני סבוראי בנד: פשוט הרופאות עובדות בתנאי עבודה הכי קיצוניים במשק

פנינה תמנו: הכול טוב

פנינה תמנו:  לא צריך להיכנס לדיון פה

אימאן ח'טיב יאסין: אני מאוד מסכימה, שתבינו

אימאן ח'טיב יאסין:  אבל גם צריך לקחת את השאר

פנינה תמנו: בבקשה, "להב", ארגון למען הפגים

רומי שחורי: אני מנכ"לית

רומי שחורי:  קודם כל כאשר המתמחות דיברו, אני לא יכולתי שלא לחשוב שמעניין כמה מתמחות יולדות מוקדם, אם יש לכם את המספרים, שמדברים בצורה כזאת שהן אמורות להפסיק את התורנויות מוקדם יותר, אבל בעצם לא קורה, אז אני תוהה כמה מהן הן בעצם משלנו

פנינה תמנו: התשובה היא כמעט כולן

רומי שחורי: רע מאוד

רומי שחורי:  10% מכלל הלידות בעצם בישראל מסתיימות לפני הזמן, ופגים נדרשים לזמני אישפוז ממושכים כשבעצם היום יש הארכת חופשת לידה בתשלום לאמהות לפגים, אבל זה רק מאזן את היום, מיום השחרור בעצם חופשת לידה תקופת הורות רגילה, זאת אומרת, 15 שבועות זה ממש לא מספיק

פנינה תמנו: כאשר במצב הקודם הן יכלו להיות בחל"ת מוצדק, ואז הן יכלו לקבל את ה- - -      

רומי שחורי: ביטוח לאומי מכיר בפגים ילודים עם צרכים מיוחדים שצריכים השגחה חלקית או מלאה, והם צריכים אימא שתהיה איתם

רומי שחורי:  אני רוצה לציין גם עוד דבר, ששיעור ההנקה בישראל הוא נמוך

רומי שחורי:  בשבוע שעבר היה כנס של איגוד מקצועות ההנקה בשאלה איך אפשר להעלות את שיעור ההנקה בישראל

פנינה תמנו: לא ניכנס עכשיו לענייני הנקה, כי כבר דנו בזה, וזה לא ההיבט

פנינה תמנו:  במשפט אם אפשר לתאר את הסיטואציה של האימהות לפני ואחרי

רומי שחורי: לפני, כמובן זה היה חל"ת מוצדק, קיבלו אבטלה

רומי שחורי:  היום, בעצם, או שהן נאלצות להתפטר, ואז בעצם ההפסד הוא כפול – גם האימא מאבדת את מקום העבודה שלה, את התקן, וגם המעסיק מאבד עובדת שאולי הייתה טובה לו

רומי שחורי:  אולי כבר השתפשפה היטב בעבודה

רומי שחורי:  אני יכולה להגיד גם מהניסיון שלי, אמנם ילדתי לפני 14 שנה ולא היו את הדברים האלה, אבל הייתי עובדת בנק, ולא יכולתי לחזור, ונאלצתי להתפטר

רומי שחורי:  תודה

פנינה תמנו: ביטוח לאומי

פנינה תמנו:  אלון דסה נמצא איתנו

פנינה תמנו:  בבקשה

אלון דסה: שלום לכולם, אני מנהל אגף גמלאות מחליפות שכר, בין היתר זה גם נוגע באבטלה, ודמי אבטלה

אלון דסה:  אני רוצה להסביר כמה דברים, לדייק ולחדד מעבר לכל הדברים שנאמרו פה עד עכשיו

אלון דסה:  נכון שלפני הקורונה אנחנו פעלנו בצורה אחרת

אלון דסה:  היה לנו שיקול דעת ופעלנו ברוח פסיקה שתמכה במתן דמי אבטלה, זה לאו דווקא לנשים, הפסיקה עצמה נגעה לנשים

פנינה תמנו: במקרים מוצדקים

אלון דסה: במקרים מוצדקים זה באמת נגע למקרה של עבודה בשעות לא שגרתיות, שעות מרובות

פנינה תמנו: ואז גילינו שהמציאות היא בעיקר של נשים, המציאות המורכבת והמוצדקת בעיקרה

פנינה תמנו:  אני לא אומרת שאין מצבים

אלון דסה: הדבר הזה נוגע גם למקרים אחרים, גם למקרים שבן אדם עובד במקום מרוחק מהבית שלו, וזה לא רק לנשים

אלון דסה:  או בעבודה שהיא לא מתאימה עבורו

אלון דסה:  יש הגדרה בחוק מה זה עבודה מתאימה

אלון דסה:  ככל שהעבודה הייתה לא מתאימה, זאת אומרת, אם אדם מגיע לשירות תעסוקה לא ניתן לחייב אותו, אפשר להציע לו, לא ניתן לחייב אותו לקחת עבודה כזאת

אלון דסה:  יש תרחישים הומניטריים, אמנם במקרים ממש מועטים, אולי כמה מאות בשנה

אלון דסה:  דיברו פה לילדים חולי סרטן, וכיוצא בזה

אלון דסה:  אנחנו פה כן פעלנו באיזשהו מתווה ברוח של פסיקה, ובגישה מאוד הומנית, אבל עם אצבע על הדופק, זאת אומרת זה לא היה דופק

פנינה תמנו: אתה זוכר את העלויות כמה זה עלה לפני התיקון

אלון דסה: הייתה לי הערכה מספרית, זה היה בסביבות ה-20 מיליון

אלון דסה:  זה משהו קטן

פנינה תמנו: לא להאמין

פנינה תמנו:  פשוט לא להאמין

פנינה תמנו:  אני חשבתי - - -     

אלון דסה: זה היה ב-2019, לפני הקורונה

אלון דסה:  מאז שהסתיימה הקורונה ונחקק סעיף החוק הזה שבעצם מתיר רק תשלום דמי אבטלה לחל"ת שהוא ביוזמת מעסיק

אלון דסה:  זאת אומרת, חל"ת שהמעסיק מוציא מיוזמה שלו את העובד לחל"ת

אלון דסה:  כשזה קרה, אני נתקלתי ביוזמת החקיקה של חברת הכנסת עאידה תומא סלימאן

אלון דסה:  אני נפגשתי איתה

אלון דסה:  אני ישבתי עם העוזרים שלה

אלון דסה:  הלכנו יחד, גם אני, גם חנן, היועץ המשפטי שלנו פה לחמד עמאר, את זוכרת? כדי לנסות לקדם

פנינה תמנו: שהיה שר במשרד האוצר

אלון דסה: נכון, הוא היה שר במשרד האוצר

אלון דסה:  וניסינו להעביר הצעת חוק ממשלתית מהקואליציה כדי להגדיל את הסיכויים, לתקן את החקיקה, ולהחזיר את שיקול הדעת שנלקח מאיתנו, בדיוק למען המטרה הזאת, כי אנחנו כן רואים את האנשים

אלון דסה:  אנחנו עומדים מולם, ואין לנו פנים לעשות את זה

אלון דסה:  את יודעת, קשה, קשה לפגוש ציבור ולהגיד לו לא, ולתרץ את זה שזה החוק

אלון דסה:  ואז כאילו אנחנו עומדים ונחשפים במערומינו כאילו שאנחנו האיש הרע - ואנחנו לא

אלון דסה:  פעלתי וניסיתי לקדם את זה, וזה לא צלח

פנינה תמנו: למה זה לא צלח? קיבלת דלת פתוחה באוצר? מה התשובות שאתה קיבלת?     

אלון דסה: זה לא התקדם, כי התחילו גם תקופת הבחירות כל יומיים, וזה התמסמס

פנינה תמנו: זו תשובה מאוד בעייתית ואני אסביר גם למה

פנינה תמנו:  למה זו תשובה בעייתית, אני אומרת את זה לכולם

פנינה תמנו:  המשרדים עבדו, בסוף המשרדים, ביטוח לאומי, כולם עובדים

פנינה תמנו:  הרבה פעמים כשבאים ואומרים לי – הייתם בבחירות, אז מה? היינו בבחירות, אתם צריכים לעשות את העבודה שלכם

אלון דסה: כדי לקדם דבר כזה, את צריכה גם מישהו שיידחף את זה

אלון דסה:  ולכן אני פה

אלון דסה:  אני פה כדי לקדם את זה,  להציף את זה, ולתמוך בזה כדי שזה יקרה

פנינה תמנו: היום בעצם אתם לא נותנים שום מענה

אלון דסה: אני כרגע לא יכול לתת מענה

פנינה תמנו: קשרו לך את הידיים

אלון דסה: לגמרי

אלון דסה:  מה שכן חשוב פה להדגיש ולשים על השולחן, במתווה הקודם שהיה לנו, לא מדובר בהארכה של חופשת הלידה

אלון דסה:  זאת אומרת, יש תקופת הורות של 26 מהם 15, המחוקק נתן תשלום, ו-11 הם לא במימון

אלון דסה:  כשאנחנו באנו ונתנו דמי אבטלה לנשים, או למקרים הומניטריים כאלה ואחרים, לא היה מדובר על כוונה להאריך את חופשת הלידה באופן מלאכותי

פנינה תמנו: גם אם כן, אל תתנצל, נשים פה במדינה מקבלות את המעט שבמעט

אלון דסה: את זה המחוקק קובע

פנינה תמנו: זה נכון

פנינה תמנו:  תודה

אלון דסה: אבל אנחנו מדברים על דמי אבטלה

אלון דסה:  אותה פסיקה שבאה ותיארה מציאות מסוימת, זה לא היה ההיתר שניתן לשלם את דמי האבטלה מאותו פסק דין לא בא ואמר אוקיי

אלון דסה:  אנחנו עכשיו ניתן לה דמי אבטלה כדי לשבת בבית ולגדל את הילד - לא

אלון דסה:  זאת אומרת, אותו פסק דין, רוח פסק הדין באה ואמרה, שהיא בעצם רצתה לקבל את האפשרות כמו כל אימא אחרת שעובדת בעבודה אחרת בשעות המקובלות, זאת אומרת, שתהיה לה את היכולת לשים את התינוק במסגרת כלשהי, ובסוף יום העבודה, לבוא ולקחת אותו ולהמשיך לטפל בו

אלון דסה:  ולכן, ניתנת לה האפשרות לחפש עבודה כי היא לוקחת חל"ת והיא מתייצבת בשרות תעסוקה כדורשת עבודה

אלון דסה:  היא לא אמורה לשבת בבית ולהמשיך לקבל עוד חופשת לידה

פנינה תמנו: מר דסה, מה הפתרון לדעתך?     

אלון דסה: להחזיר את המצב לקדמותו

אלון דסה:  להחזיר לנו את שיקול דעת למקרים הומניטריים, ולמקרים של חל"ת מוצדק, ככל שמדובר בעבודה לא מתאימה כהגדרתה, להחזיר לנו את היכולת להפעיל שיקול דעת במקרים האלה

פנינה תמנו: משרד האוצר נועה שוקרון

נועה שוקרון: צהריים טובים, אני רכזת תעסוקה באגף תקציבים

נועה שוקרון:  אני במקרה גם אימא

נועה שוקרון:  דיברנו על פגיעה

פנינה תמנו: את יכולה להסתכל עליי, אני היושבת-ראש, נעים מאוד

נועה שוקרון: דיברנו על פגיעה באותן נשים והרבה סוגים של פגיעות

נועה שוקרון:  אני חושבת שנכון יהיה להבהיר רגע מה מהפגיעות האלה הן תוצאה של אותו תיקון חקיקה שהתקיים במהלך הקורונה, ומה הם תוצאה של דברים אחרים

פנינה תמנו: אתם, כשעשיתם את התיקון

פנינה תמנו:  הגיע לכאן הנציג, אביעד שוורץ

פנינה תמנו:  אמר שלא הייתה שום כוונה כזאת לפגוע

פנינה תמנו:  שנית, אומר פה נציג הביטוח הלאומי שזה ה-20 מיליון, סדר גודל

פנינה תמנו:  אני מבינה שהאוצר ידע ואמר, עובדה, יותר נכון, שלא הייתה שום כוונה לפגוע, ונוצרה סיטואציה בתוך משבר עולמי, לאומי, לגבי התיקון שהנשים האלה באמת נפלו בין הכיסאות

נועה שוקרון: רק אם אפשר לסיים את דבריי ברשותך, כי יש פה איזשהו רציונל שאני מנסה להבהיר

נועה שוקרון:  המדיניות שהייתה במהלך הקורונה הייתה יזומה

נועה שוקרון:  היא הייתה מדיניות ברורה שמטרתה הייתה לתמרץ את האנשים לצאת לשוק העבודה

נועה שוקרון:  במידה רבה מהלך החקיקה המדובר החזיר את שוק העבודה הישראלי להיות במצב המצוין שהוא נמצא בו היום, פוסט קורונה

נועה שוקרון:  אנחנו הגענו למספרים דו-ספרתיים של אבטלה, ובעצם, ביטול התמריץ הזה ליציאה לחל"ת, הוביל אותנו ל-4% המצוינים שאנחנו נמצאים בהם היום

נועה שוקרון:       ההשפעות המשניות של הדבר הזה, הן הסוגיה של ההשפעות על תקופת הלידה

נועה שוקרון:  תקופת הלידה, כפי שאמרו פה גם משרד העבודה, וגם אלון דסה, מביטוח לאומי, כוללת 15 שבועות של תשלום לכלל הנשים בישראל, לאחר מכן, יש אפשרות לקחת חל"ת, כלומר, לקבל או לשמר את התנאים מהמעסיק עד שישה חודשים ללא תשלום

נועה שוקרון:  הפגיעה שאנחנו מדברים עליה כרגע, כל עניינה הוא האם במהלך השלושה חודשים הנוספים האלה אותן נשים שכביכול נמצאות בחל"ת מוצדק, יהיו זכאיות לדמי אבטלה, לא לתקופת לידה

פנינה תמנו: שלושה חודשים אנחנו מדברים

פנינה תמנו:  סליחה, ואני אוסיף, שלושה חודשים עלובים

פנינה תמנו:  סליחה, אבל זה שלושה חודשים, אפילו לא שנה

פנינה תמנו:  הילד לא מגיע לגיל שנה

פנינה תמנו:  שלושה חודשים

נועה שוקרון: ולכן, מדובר בשלושה חודשים שמשולמים מדמי אבטלה

נועה שוקרון:  ברור לכולם, שאם אנחנו מעוניינים ורוצים להאריך את חופשת הלידה, וכל אישה שעובדת ונאלצת לקבל את ההחלטה אחרי שלושה חודשים שלה אם היא ממשיכה חופשה ללא תשלום

פנינה תמנו: לא

פנינה תמנו:  סליחה, אנחנו לא שם

פנינה תמנו:  סליחה, אל תעוותי, אנחנו לא שם

פנינה תמנו:  אנחנו מדברים על חל"ת מוצדק

פנינה תמנו:  את לא תיקחי אותנו למקום שאנחנו לא נמצאים בו

פנינה תמנו:  לדעתי, גם דסה הבהיר את זה, גם הפסיקה הבהירה את זה, וגם אנחנו אומרים לך את זה

פנינה תמנו:  לא

פנינה תמנו:  אנחנו לא שם

פנינה תמנו:  כשנרצה להאריך, אנחנו נעשה את זה בחקיקה מוסדרת

פנינה תמנו:  האמיני לי, לא ניתן לך להיאבק את המאבק שלנו בזירה בכנסת ובממשלה

נועה שוקרון: אני כן רק אציין שאותן נשים שדיברו כרגע, והדוגמאות שניתנו במהלך הדיון כולן עוסקות באותם שלושה חודשים, שהם דה-פאקטו הארכה - - -     

פנינה תמנו: נועה, אני שוב אומרת לך, תהיי עניינית, ותהיי בתוך התחום שלך

פנינה תמנו:  אתם לקחתם חוק, שיניתם אותו, מצב שהיה קיים פה הרבה מאוד שנים

פנינה תמנו:  תתייחסי לזה

פנינה תמנו:  אני מדברת איתך על חל"ת מוצדק

פנינה תמנו:  את לא שרה, ואת לא תיכנסי לנבכי נשמתנו וראשנו אם אנחנו רוצים להאריך את חופשת הלידה – לא

פנינה תמנו:  אני אומרת לך להתייחס על מה שביטלתם ואיך את פותרת את זה

נועה שוקרון: אני חוזרת ואומרת שוב, הדבר הזה בוטל, אף אחד לא מכחיש או אומר אחרת

פנינה תמנו: איך את מתכוונת לפתור את זה?      

נועה שוקרון: אני חושבת שאין בעיה, ולכן, אני לא מתכוונת לפתור אותה

פנינה תמנו: איך אתם מתכוונים לפתור את זה? שנתיים אתם אומרים שאתם במשא-ומתן

פנינה תמנו:  נועה, את לא עונה

פנינה תמנו:  מה שאת עושה פה זו מניפולציה על חשבון נשים

פנינה תמנו:  את לא יושבת מול אנשים לא אינטליגנטים

פנינה תמנו:  תני לי תשובות איך אנחנו מתקדמים הלאה

פנינה תמנו:  אין לנו זמן לקשקושים האלה – אתם רוצים להאריך חל"ת,  אני גם אימא

פנינה תמנו:  אני באמת אומרת לך, נגמרה הסבלנות

פנינה תמנו:  תגידי לי איך אתם מתכוונים לקדם ולפתור את הבעיה הזאת?     

אליהו דלל: רגע, זאת הייתה טעות או לא? לא הבנתי

פנינה תמנו: נאמר

פנינה תמנו:  יש בפרוטוקול

עאידה תומא סלימאן: היינו פה

פנינה תמנו: נועה, אני מבקשת, אני שוב נותנת את ההזדמנות בצורה יותר רצינית

נועה שוקרון: יו"ר הוועדה, אני משתדלת לענות בצורה מאוד רצינית, ואני אשמח להצליח לסיים

פנינה תמנו: תעני לחבר הכנסת אלי דלל

פנינה תמנו:  אז בזמנו הגיע לכאן אביעד שוורץ, אמר שהם טעו, לא הייתה כוונה שהאנשים האלה יפלו בין הכיסאות

פנינה תמנו:  אני שומעת שזה 20 מיליון, ואני מתביישת בכלל ש-20 מיליון שנתיים לוקח לכם לעשות משא-ומתן

פנינה תמנו:  עכשיו אני שואלת אותך איך אתם מתקנים את המצב

נועה שוקרון: אנחנו סבורים שהמצב הנוכחי שבו יש לביטוח הלאומי שיקול דעת באופן כזה שהקריטריונים שהוא בנה מכניסים 60% מהנשים במדינת ישראל, הוא מצב שהוא לא סביר כי הוא מפלה ולא - - -     

פנינה תמנו: מי 60%? אבל הוא אומר לך שלא נכנסו שום 60% - 20 מיליון

נועה שוקרון: אני אסביר

נועה שוקרון:  יש קריטריונים מסוימים שביטוח לאומי בנוהל פנימי שלו קבע שהם רשאים או לא רשאים

נועה שוקרון:  לדוגמה, אני אקח את חיי הפרטיים

נועה שוקרון:  כשאנחנו בוחנים, אנחנו בוחנים פוטנציאל זכאות

נועה שוקרון:  הקריטריונים מדברים על 40 קילומטר מרחק ממקום העבודה למקום המגורים

פנינה תמנו: בסדר

פנינה תמנו:  קריטריונים

נועה שוקרון: הקריטריונים האלה שאנחנו בוחנים אותם על שוק עבודה ישראלי, ועל נשים עובדות במדינת ישראל, הם מביאים אותנו למצב שמיליון נשים עובדות עומדות בקריטריונים

פנינה תמנו: אבל זו לא הייתה המציאות

פנינה תמנו:  אני רוצה להגיד לך, יש פער בין מה שאת מנסה לצייר לבין המציאות

פנינה תמנו:  אין משהו יותר מנצח ממבחן המציאות

אלון דסה: עובדה שזה לא - - - המשרדים האלה

אלון דסה:  מתוך ה-13 אלף החל"תים שהיו לנו ב-2019, רק 1,000 הגיעו וביקשו דמי אבטלה

אלון דסה:  רק אלף

אליהו דלל: - - -      

פנינה תמנו: אתה יודע, זה ההר שהם מציירים

פנינה תמנו:  הם כבר רואים הר של כסף שהולך לנשים

פנינה תמנו:  אני אומרת לך כזה דבר, מבחן המציאות הוא מנצח

פנינה תמנו:  הוא המנצח אפילו לא בספקולציות

פנינה תמנו:  כי הייתה פה מציאות – כמה שנים היא הייתה נהוגה? שנים

פנינה תמנו:  ובשנים האלה לא זכור לי ש-60%

פנינה תמנו:  זו אחת הבעיות שלכם כאוצר

פנינה תמנו:  מה עוד?      

נועה שוקרון: אנחנו סבורים שלתת שיקול דעת בלעדי לביטוח לאומי על קריטריונים כאלה שאינם בחקיקה, בעינינו זו לא הדרך

פנינה תמנו: אבל זה היה

פנינה תמנו:  מה זה את סבורה? מי גרם לכם להיות סבורים? מה זה אנחנו סבורים?      

אליהו דלל: נצטרך לקדם הצעת חוק

פנינה תמנו: תקשיב

פנינה תמנו:  זו בושה וחרפה

פנינה תמנו:  מי שמכם? אף אחד לא בחר בכם

פנינה תמנו:  אף אחד לא שם את הפתק שלו ובחר בנועה, בגרדוס ובכל מי שלא יהיה

פנינה תמנו:  מי שמכם לעשות כזה תיקון, ולבוא עם החרדות שלכם מבית שאני בטוחה שאתם לא סבלתם מעוני, ולפגוע בנשים שאני רואה אותן עם דמעות לא מצליחות להגיע לילדים שלהן

פנינה תמנו:  לא מצליחות להאכיל אותם

יסמין פרידמן: אבל יכול להיות שזו מדיניות השר

יסמין פרידמן:  זאת הייתה מדיניות השר?     

פנינה תמנו: לא

פנינה תמנו:  זו לא הייתה המדיניות

פנינה תמנו:  נעשתה טעות, וישב פה שוורץ, ממש לא, כי אני הייתי בממשלה

פנינה תמנו:  כאשר היה צריך לתחום כשהגענו למצב שצריך להחזיר את האנשים לעבודה, ולהיות במצב של להסתכל על הכלכלה הישראלית ולעזור לה, כן, לצאת מתקופת הקורונה, בוודאי שלא הייתה שם כוונה נסתרת

פנינה תמנו:  עאידה הגיעה לשר במשרד האוצר לחמד עמאר, אנחנו נצטרך לברר מה עמד שם על הפרק שלא נפתר

פנינה תמנו:  אבל מישהו מאיתנו חשב שפוגעים בנשים? גם אם הייתה פגיעה, מסבירים להם, כבר שנתיים הם יושבים

פנינה תמנו:  הם מבינים שהם צריכים לפתור ואתם לא פותרים

פנינה תמנו:  עכשיו, אני מבינה שמה שמפריע לכם זה השיקול דעת שיש לביטוח הלאומי, אבל זה לא תירוץ, כי בסוף במבחן המציאות הם לא היו עם יד קלה כשהם נתנו דמי אבטלה

פנינה תמנו:  הם לא התפזרו

פנינה תמנו:  הם ראו באמת מקרים המוניטריים, מקרים של נשים שהיו זקוקות לזה

פנינה תמנו:  ואתם נמצאים במקום לא טוב, לא טוב מבחינת התפיסה

פנינה תמנו:  אם אתם לא תעשו שינוי בדיסקט ותבינו שכל יום כזה אתם פוגעים בילדים, אתם פוגעים בנשים, ואני עדיין לא מצליחה לקבל תשובה שהיא מתקדמת

יסמין פרידמן: אני גם חושבת שהמתמחות צריכות להיכנס לזה באופן גורף, הרי זה אינטרס של מדינת ישראל שיהיו כמה שיותר רופאים ורופאות

פנינה תמנו: נכון

פנינה תמנו:  אבל זה לא רק המתמחות

פנינה תמנו:  את יודעת מה הם מנסים לעשות

פנינה תמנו:  הלכת לכיוון של המתמחות, כאילו זה רק המתמחות

פנינה תמנו:  לא

פנינה תמנו:  אימהות לילדים חולים

פנינה תמנו:  אימהות לילדים פגים

עאידה תומא סלימאן: היו לכם הצעות קונקרטיות על הצעת החוק

עאידה תומא סלימאן:  למה עכשיו אתם חוזרים לעמדה שהייתה לפני הדיונים?     

נועה שוקרון: אני לא הצלחתי להגיד עדיין את עמדתי

פנינה תמנו: אז בבקשה

פנינה תמנו:  מה העמדה כדי שלא נבין אחרת

נועה שוקרון: אנחנו חושבים שהקריטריונים כפי שהם היום הם מרחיבים מדי

נועה שוקרון:  וכפי שאמרה יו"ר הוועדה, אנחנו גם לא חושבים שנכון בהקשר הזה, בהקשר של מדיניות אבטלה במדינת ישראל לתת לביטוח לאומי שיקול דעתי בלעדי

פנינה תמנו: לא

פנינה תמנו:  זה לא מה שאמרתי

פנינה תמנו:  אמרתי מה שמפריע לכם

פנינה תמנו:  שלא התפרש שאני לא חושבת שצריך - - -     

נועה שוקרון: אם אנחנו רוצים לעשות דיון ענייני לגבי מקצועות ספציפיים שדורשים איזושהי הארכה של או החל"ת, או תקופת הלידה, בעיניי, ההסתכלות פה צריכה להיות שונה והמקרים הם שונים, אפשר לעשות את זה

נועה שוקרון:  אנחנו הזמנו את הביטוח הלאומי לעשות את הדיון הזה

נועה שוקרון:  הם כרגע מתעקשים על שיקול דעת משלהם

נועה שוקרון:  אני כן אציין עוד דבר שמפריע לי בתהליך, והוא שגם אף אחד מהגורמים האחרים שושבים פה כרגע וישבו פה בדיון הקודם, לא פנה במהלך השבוע והציע איזושהי הצעה קונקרטית

פנינה תמנו: את רוצה שהארגונים יעשו לכם את העבודה לא הבנתי? את מחלקת ציונים לארגונים? אני אומרת לך שזו חוצפה

פנינה תמנו:  את פנית למישהו ואמרת כמי שמשולמת על-ידי מדינת ישראל לעשות את תפקידך ולפתור את הסוגיה הזאת, והרבה מהם זה וולונטרי

פנינה תמנו:  מי פה וולונטרי? וגם אלה שעובדים בעמותות הם לא משתכרים כזה גבוה

פנינה תמנו:  את נוזפת בהם שלא באו עם הצעה? תפתרו את הדבר הזה – שנתיים

פנינה תמנו:  אני שואלת, ישבתם השבוע עם ביטוח לאומי?      

נועה שוקרון: התנענו תהליך

נועה שוקרון:  שאלנו אותם האם הם מציעים קריטריונים קונקרטיים - - -      

פנינה תמנו: אתם ישבתם?     

נועה שוקרון: ככל שביטוח לאומי אומר שהוא מעוניין לשמור את שיקול הדעת לעצמו - - -      

פנינה תמנו: נועה את ישבת איתם

פנינה תמנו:  אני, היו לי המון חיכוכים והמון משאים-ומתנים

פנינה תמנו:  לא קרה דבר כזה שלא ישבתי בחדר, כולל אני, שרה, עם פקידים

פנינה תמנו:  אם אתם דאגתם שתהיה ישיבה איתם?     

נועה שוקרון: לא

נועה שוקרון:  אני חושבת שאין טעם לנהל ישיבה - - -      

פנינה תמנו: סליחה

פנינה תמנו:  אף אחד לא שואל אותך אם יש טעם

פנינה תמנו:  אתם תשבו איתם, וזו הייתה ההנחייה של הכנסת ושל הוועדה

פנינה תמנו:  אתם תשבו איתם

פנינה תמנו:  אני פשוט לא מבינה את עזות המצח

פנינה תמנו:  אתם לא בעסק פרטי

פנינה תמנו:  זו לא חברה שנסחרת בבורסה

פנינה תמנו:  זו מדינת ישראל, זה משרדי ממשלה, זה אוצר, זה ביטוח לאומי, ואתם פקידות שאמורה לבצע את ההנחיות גם של הכנסת

פנינה תמנו:  זו עזות מצח שלא ישבתם

נועה שוקרון: חברת הכנסת, אני מנסה להסביר, ואם צריך אני אבהיר שוב

נועה שוקרון:  הטענה שצריך לחזור על המצב הקיים, היא לא הפתרון למצוקות המדוברות בשולחן הזה

גלי עציון: תגידי את האמת

נועה שוקרון: אני אומרת את האמת

גלי עציון: אתם לא רוצים - - - את שיקול הדעת של ביטוח לאומי

נועה שוקרון: אני אמרתי את זה שלוש פעמים בדיון

פנינה תמנו: לא

פנינה תמנו:  את זה היא אמרה

פנינה תמנו:  אבל הם לא באים גם עם פתרונות אמיתיים

פנינה תמנו:  יש להם זמן

פנינה תמנו:  נראה שזה לא מעניין מספיק

עאידה תומא סלימאן: אבל בדיונים שהתקיימו איתי, אתם הצעתם משהו קונקרטי, אפילו לפחות בואי תציעי מה שהיה

נועה שוקרון: חברת הכנסת, אני אומרת קודם כל בכנות, אני לא זוכרת שעלה  משהו קונקרטי

עאידה תומא סלימאן: את בעצמך התווכחת איתי על כמה שעות

עאידה תומא סלימאן:  את אמרת לי 15 שעות למינימום

עאידה תומא סלימאן:  מה, אני עכשיו ממציאה?     

פנינה תמנו: תגידי תודה שהיא ישבה איתך

פנינה תמנו:  הואילה בטובה לשבת

נועה שוקרון: אני לא אמרתי את זה

נועה שוקרון:       חברת הכנסת, אני אומרת שוב, אם היו החלפת ניירות

נועה שוקרון:  דיברנו ודי

עאידה תומא סלימאן: שנייה, אז אני אזכיר לך

עאידה תומא סלימאן:  אם הזיכרון שלך בוגד בך בגלל כל הלחץ שבזמנו, אפילו את העלית אותו ואמרת לי, אני עובדת באוצר, לפעמים אני עובדת 18 שעות

עאידה תומא סלימאן:  אמרתי לך, אדרבה, גם לך מגיע

עאידה תומא סלימאן:  אני זוכרת מילה במילה

עאידה תומא סלימאן:  אם יש בי משהו טוב, זה הזיכרון שלי

עאידה תומא סלימאן:  הצעת החוק שלי התייחסה לארבעה דברים

עאידה תומא סלימאן:  התייחסה לכמה מרוחק מקום העבודה, הרי הביטוח הלאומי לא המציא את השיקולים שלו

עאידה תומא סלימאן:  הוא הסתמך על פסיקות בית משפט, והיה לנו ויכוח – 40 קילומטר בזמנו היה קשה

עאידה תומא סלימאן:  היום כולם עובדים רחוק מהבית

עאידה תומא סלימאן:  אמרתי, בואי תציעי לי איזה מרחק את מציעה? - 50 קילומטר רחוקים

עאידה תומא סלימאן:  העדרה של תחבורה ציבורית סדירה ממקום העבודה או ממקום מגוריה של האישה למקום העבודה

עאידה תומא סלימאן:  השיקול השלישי  – נדרשת מהמבוטחת עבודה בשעות מרובות, או עבודה במשמרות, או עבודה בימי עבודה מפוצלים

עאידה תומא סלימאן:  התחלתם להתווכח איתי

עאידה תומא סלימאן:  אמרתם לי, זה רחב מדי, מה זה שעות מרובות? האם זה 10 שעות? ההצעה האחרונה הייתה שלכם – שצריך לציין בסעיף שלכם, שצריך לציין בסעיף הזה 15 שעות לפחות

עאידה תומא סלימאן:  אז אמרתי לך, בואי נתקדם

עאידה תומא סלימאן:  בואי נביא את זה לחקיקה

עאידה תומא סלימאן:  וזה לא נכון שמיד נפלה הממשלה, היה אפשר לקדם את זה

עאידה תומא סלימאן:  לא נכנסנו למעגל של בחירות, היו בחירות אחדות, כי אני מדברת על הקדנציה הקודמת

עאידה תומא סלימאן:  כלומר, היה אפשר היה לבוא ולהגיד - - -      

פנינה תמנו: אני מבינה שזה שנתיים על השולחן שלך

נועה שוקרון: יושבת-ראש הוועדה, אני חוזרת ואומרת, כשעושים קריטריונים - - -     

פנינה תמנו: כמה זמן זה יושב על השולחן שלך? אנשים פה יתחילו לקחת אחריות אישית על השפעה על מאות ואלפי נשים

פנינה תמנו:  תפסיקו להסתתר

פנינה תמנו:  אני אומרת לך, איתי אין מה לעשות, אני מאוד אמוציונלית בדברים האלה, ואת יודעת למה? כי בסוף כל אחד מאיתנו צריך להגיד תודה שיש לנו משרה, שאנחנו באות לכנסת

פנינה תמנו:  את צריכה להגיד תודה לבורא עולם גם אם את לא מאמינה למישהו, שאת יושבת על הכיסא שיש בו כיסא החלטות

פנינה תמנו:  אני גאה בכל אישה שנמצאת בפוזיציה, בטח באוצר

פנינה תמנו:  אבל שזה יושב שנתיים אצלך, את חוטאת לציבור שלם, ואת לא מסוגלת לשבת עם ביטוח לאומי, כי את אומרת – העמדה שלהם, ואז את עוד נוזפת בארגונים שלא הביאו לך הצעה

פנינה תמנו:  אני אומרת לך, ההתבצרות שלך פוגעת בילדים ובנשים

פנינה תמנו:  ואני שוב אגיד, אם צריך לבוא לפה שבוע, שבוע

פנינה תמנו:  ואם אנחנו נצטרך להביא את השר, אנחנו נביא את השר, אבל את תביא פתרונות, ופתרונות אמיתיים

פנינה תמנו:  את תבואי עם מתווה קונקרטי, ואני רוצה לראות את המתווה

פנינה תמנו:  גיל, מה אמרתי לך, אמרתי לך להגיע עם מתווה – איפה המתווה?      

נועה שוקרון: יושבת ראש הוועדה, את כל הזמן יוצאת מנקודת הנחה שאנחנו צריכים להביא מתווה או פתרון כי יש בעיה

נועה שוקרון:  השאלה מה הבעיה, ואיך פותרים אותה, והאם הפלטפורמה היא החוק הנוכחי, כי היא חשובה על מנת שנוכל להתקדם, ואנחנו רוצים להתקדם

שני סבוראי בנד: נועה, את יכולה להסתכל לי רגע בעיניים ולהגיד לי שאין בעיה?     

נועה שוקרון: כן

שני סבוראי בנד: אין בעיה בזה שאני אחרי 15 שבועות, הייתי לחזור ולא להיות מסוגלת להיניק את הילד שלי

שני סבוראי בנד:  אין בעיה עם זה

פנינה תמנו: את לא קובעת אם יש בעיה, בשביל זה יש נבחרי ציבור

נועה שוקרון: הבעיה היא תנאי העסקה שלך כמתמחה

נועה שוקרון:  כי לא חוק דמי אבטלה זה לא קשור

שני סבוראי בנד: היה חוק שאיפשר לי להאריך את חופשת הלידה שלי בצורה שתאפשר לי להיות אימא

נועה שוקרון: את יכולה גם היום להאריך את חופשת הלידה שלך

נועה שוקרון:  הדבר היחיד שהשתנה הוא התשלום

נועה שוקרון:  ולכן אני חוזרת ואומרת, הבעיה היא לא חוק דמי אבטלה, הבעיה היא העסקה שלכן כמתמחות

פנינה תמנו: סליחה, נציגת האוצר, אמרתי לך, העזות מצח שלך

פנינה תמנו:  חוסר היכולת שלך להניע לפעולה שהיא פותרת את הבעיה תוך בלבול מוחלט בין התפקיד שלך לתפקיד כשלנו כמקבלי החלטות שאומרים לך פה כולם - יש בעיה

פנינה תמנו:  אומרים לך פה משרדי הממשלה - יש בעיה

פנינה תמנו:  ואת מתבצרת כאילו היה – באמת, אין לי עניין חלילה להעליב אותך

פנינה תמנו:  או לשים אותך בסיטואציה לא נעימה

פנינה תמנו:  את תלכי ואת תביאי פתרונות

פנינה תמנו:  אנחנו נחזור לפה בשבוע הבא, ויהיו פה פתרונות

פנינה תמנו:  אם לא, את תהיי פה כל שבוע

פנינה תמנו:  ואם לא מתאים לך, באמת אני אומרת לך, לגעת בסוגיות ציבוריות שהן כבדות משקל כדי להוביל למתן מענה לציבור, אז תגידי לנו

פנינה תמנו:  באמת, אני מוכנה לסייע בכל דרך כדי להעביר את זה למנהלים שלך

פנינה תמנו:  אבל זה לא הגיוני שאת תתווכחי עם אישה בהריון, מתמחה שבדמעות מספרת מה היא חוותה, ואת תנסי לצייר את זה כבעיה של מתמחות

פנינה תמנו:  לא, זו לא בעיה של מתמחות

פנינה תמנו:  יש אימהות לילדים חולים

פנינה תמנו:  יש אימהות לילדים פגים

פנינה תמנו:  אומרים לך ביטוח לאומי באופן חד וחלק, רוב רובן של מי שנפגעות זה נשים

פנינה תמנו:  אומר פה נציג הנציבות לשוויון הזדמנויות בעבודה, ש-40% מהתלונות זה נשים,  היריון והורות

נועה שוקרון: מדוע צריך לטפל בתיקון חוק דמי אבטלה?     

פנינה תמנו: זה מה שהיה ואתם תחזירו את המצב לקדמותו

פנינה תמנו:  השאלה איך מחזירים

פנינה תמנו:  אם את תבואי ותגידי – אנחנו מצאנו דרך אחרת להחזיר, וואללה, אני לא הייתי במקום הזה שאני באמת לעומתית אליכם, הייתי אומרת יש פה ניסיון אמיתי

פנינה תמנו:  את לא מביאה מתווה

פנינה תמנו:  את לא מביאה פתרונות

פנינה תמנו:  את מנסה לברוח לתנאי מתמחים

פנינה תמנו:  אבל אני אומרת לך, אתם צריכים להביא פתרון

פנינה תמנו:  לא לבקש לא מארגונים, לא ביטוח לאומי

פנינה תמנו:  תביאו מתווה שמחזיר ואומר – הינה, פרצנו את הדרך והגענו לאיזה הסדר שמאפשר לביטוח לאומי בכל זאת להפעיל את שיקול הדעת

פנינה תמנו:  או מאפשר לנו לסייע לנשים הללו

פנינה תמנו:  תבואי

פנינה תמנו:  תבואי עם הצעה

פנינה תמנו:  יכול להיות שנסכים עליה, יכול להיות ש-70% נסכים עליה, אבל תפתרי את זה

פנינה תמנו:  אני רוצה להאמין שיש לך את השום שכל לשמוע את הקולות, ולהבין מה אנחנו מבקשים

עאידה תומא סלימאן: היושבת-ראש, קודם כל, אני מודה לך איך שאת מנהלת את האירוע הזה

עאידה תומא סלימאן:  אבל אני חושבת שאנחנו נפלנו כולנו בתוך המאבק שקיים בין ביטוח לאומי לאוצר, על הנושא של שיקול הדעת של הביטוח הלאומי

עאידה תומא סלימאן:  הרי המטרה כולה הייתה אז לשלול מהביטוח הלאומי את שיקול הדעת

פנינה תמנו: האמת, שפיגלר העלה להם את הסעיף בזמנו

פנינה תמנו:  האמת, אני רוצה להגיד פה גם גילוי נאות, הוא היה הפרוייקטור שלי לחילוץ של יהודי אוקראינה

פנינה תמנו:  אבל באמת, הוא היה סוג של רובין הוד עבור הציבור

עאידה תומא סלימאן: אני חייבת להגיד שאנחנו נכנסים לאירוע הרבה יותר גדול מהאירוע הזה

עאידה תומא סלימאן:  יש לי אותו סיפור עכשיו בהצעת החוק בעניין שמירת היריון

עאידה תומא סלימאן:  יש לי אותו סיפור

עאידה תומא סלימאן:  גם כן היה לביטוח הלאומי איזשהו שיקול דעת, זה נושא אחר, הצעת חוק בעניין שמירת הריון

עאידה תומא סלימאן:  אבל אני חושבת שאם אנחנו לא נצליח לפתור את כל הבעיה הקיימת בין האוצר, אני חושבת שהאוצר צריך לתת תשובה

פנינה תמנו: הצעה כלשהי

עאידה תומא סלימאן: הצעה

עאידה תומא סלימאן:  תחזרו להצעה הקודמת שהייתה, שהיא לא כוללת שיקול דעת גורף

עאידה תומא סלימאן:  זו הצעה שבנויה על שיקול הדעת הקודם שהיה לביטוח הלאומי עם שינוי קטן

עאידה תומא סלימאן:  אני לא יודעת

עאידה תומא סלימאן:  לפחות תבואו עם איזושהי הצעה קונקרטית

עאידה תומא סלימאן:  או לחזור בעניין הספציפי הזה לשיקול הדעת, או ללכת על הצעת החוק והסיכומים שהיו קודם, אחד משניים

פנינה תמנו: אני גם רואה את הצעת החוק שלך, עאידה, שלדעתי, גם חבר הכנסת אופיר כץ, הגיש

פנינה תמנו:  הוא הגיש משהו דומה

פנינה תמנו:  "

פנינה תמנו: מקום העבודה שלו מרוחק מעל 40 קילומטרים ממקום העדר תחבורה ציבורית סדירה

פנינה תמנו:  ושנדרש מהמבוטחת עבודה בשעות מרובות, משמרות, וימי עבודה מפוצלים"

פנינה תמנו:  אגב, גם אם תבואו תגידו, תשמעי, מה זה שעות מרובות, אנחנו רוצים קצת לתחום את זה, עוד אני הייתי מוצאת איזה הגיון כלשהי

פנינה תמנו:  "

פנינה תמנו: ומצב בריאותה של המבוטחת או של בן משפחתה מונע ממנה לחזור לעבודה"

פנינה תמנו:  זה כרגע רוב ההצעות, לא רק של חברת הכנסת עאידה, של כמה וכמה חברי כנסת

פנינה תמנו:       בסוף אני מאמינה שלא צריך ולהנחית רק בחקיקה

פנינה תמנו:  אני מאמינה שיש מסוגלות לשבת ולחשוב איך פותרים את זה

פנינה תמנו:       משרד הבריאות

פנינה תמנו:  בבקשה

הדיל יונס: ברשותך, אני רוצה לעשות סדר במצב המשפטי, כי עלו פה כל מיני אי-דיוקים בעניין הזה

הדיל יונס:  תיקון 225, לא ביטל חקיקה קיימת בעניין הזה

פנינה תמנו: אנחנו יודעים

הדיל יונס: ביטוח הלאומי פעל מכוח פסיקה לפי נוהל

הדיל יונס:  ולכן, אני מבינה שנציג האוצר אמר בעצם שלא הייתה כוונה

הדיל יונס:  העניין הוא שלא הייתה כוונה בעצם לבטל חקיקה קיימת

פנינה תמנו: לא

פנינה תמנו:  את לא פרשנית שלהם

פנינה תמנו:  סליחה, את לא מפרשת אותם, ואת לא מתורגמנית שלהם

פנינה תמנו:  אם יש לך משהו להעיר – במקרה, אני גם עורכת דין

פנינה תמנו:  במקרה

פנינה תמנו:  אנחנו יודעים שזה היה נוהג שקיים כתוצאה מפסיקה

פנינה תמנו:  כתוצאה באמת מעתירות של נשים, והיה להם את שיקול הדעת

פנינה תמנו:  עכשיו, אנחנו לא מחפשים רובוטים

פנינה תמנו:  אני מעריכה את הביטוח הלאומי

פנינה תמנו:  כל הכבוד לביטוח לאומי

פנינה תמנו:  היה להם אלף סיבות כגוף שיש בו תקציבים גדולים להתנהג כמו האוצר, והוא לא מתנהג כמו האוצר

פנינה תמנו:  הוא רואה אנשים

פנינה תמנו:  וכל הכבוד לכם שאתם רואים אנשים ונשים וילדים

פנינה תמנו:  אוי ואבוי לנו

פנינה תמנו:  המדינה הזאת מדחי לדחי הולכת כי היא לא רואה אנשים

פנינה תמנו:      אז אני אומרת לך, את לא פרשנית שלהם

פנינה תמנו:  אז בבקשה, תסיימי את הדברים שלך

פנינה תמנו: אני לא בצד האוצר, ואני לא מעלה ביקורת נגד הביטוח הלאומי

פנינה תמנו:  אני פשוט מסבירה את המצב המשפטי הקיים

פנינה תמנו:  כל מה שהיה כרגע, ולא משנה איך אנחנו נסתכל עליו, הוא לא רלבנטי, כי בעצם, בא תיקון 225, וביטל את המצב הזה

פנינה תמנו: נכון

פנינה תמנו:  כמה שנים היה המצב הקודם?     

הדיל יונס: אני מנסה להגיד

הדיל יונס:  כדי לשנות את המצב המשפטי הקיים, צריך בעצם לקבוע בחקיקה מצב, וזו שאלה של מדיניות

הדיל יונס:  אחר-כך נגיע בעצם לשאלה של קריטריונים

הדיל יונס:  עלו פה כמה דברים נכונים – גמלת האבטלה בתכלית שלה לא נועדה להאריך תקופות לידה

הדיל יונס:  היא נולדה בעצם להיות גמלה למעבר בין שתי עבודות, ולנשים שמחפשות עבודה, ולא באות בעצם לממן כחלף שכר את התקופה של הארכת תקופת הלידה

פנינה תמנו: אבל חל"ת מוצדק נתן מענים למקרים האלה

הדיל יונס: אני נותנת תשובות, ואני חושבת שחברת הכנסת מבינה אותי

הדיל יונס:  בתכלית, המענה לא יכול להיות דרך באמצעות של גמלת אבטלה, אלא בהטבה אחרת

פנינה תמנו: כמו מה?     

הדיל יונס: כל הטבה אחרת מבקשת המדינה לקבוע לצורך הארכת תקופת לידה, זו שאלה של מדיניות

פנינה תמנו: את לא מבינה, זה משרד המשפטים, אנחנו הרי לא מופתעים

פנינה תמנו:  אבל חברת הכנסת עאידה תומא סלימאן, את יודעת, אתמול הבאתי הצעת חוק שמי התנגד אליה? משרד המשפטים התנגד

פנינה תמנו:  תקשיבי, הצעת חוק אחרת

פנינה תמנו:  אני ישבתי בוועדת שרים לענייני חקיקה - - -      

הדיל יונס: אני בדיוק אמרתי שזו שאלת מדיניות, לכן לא אמרתי מתנגדים

פנינה תמנו: לא

פנינה תמנו:  את כבר לא הבאת שאלת מדיניות, את הבאת שאלת פרשנות משפטית

פנינה תמנו:  את הבאת פה שאלת המסגור המשפטי

פנינה תמנו:  ואני אגיד לך, חולקים עליך מאוד

פנינה תמנו:  את באת בעמדה שאמרת – מנסים להאריך פה את חופשת לידה

פנינה תמנו:  כשנרצה להאריך את חופשת הלידה, את לא תראי חוק כזה

פנינה תמנו:  את תראי חוק שמדבר על הארכת חופשת לידה

פנינה תמנו:  לא

פנינה תמנו:  אנחנו מדברים על חל"ת מוצדק

פנינה תמנו:  אגיד לך את האמת

פנינה תמנו:  העמדה שלכם לא מפתיעה אותי, כי הבלבול הגדול, ובאמת, זו סוגייה שאני רואה אותה כחברת כנסת, וגם כשרה, עאידה, שזה קו שעובר

פנינה תמנו:  היום אנחנו נלחמים מאוד על הדמוקרטיה, מאוד, וגם על שומרי סף

פנינה תמנו:  אבל נהיה בלבול מאוד גדול, ואני חושבת שזה גם דווקא בייעוץ המשפטי, וגם באוצר

פנינה תמנו:  משומרי סף, אתם הופכים להיות מעכב לא מעט פעמים, וזאת טעות

פנינה תמנו:  זאת טעות שהיא בסוף פוגעת בתפקיד שלכם

פנינה תמנו:  כי כאשר יש דברים שבאים לעזור לאזרחים, אתם צריכים להיות לגמרי במקום שמסייע למקבלי ההחלטות

פנינה תמנו:  נכון, אני מסכימה איתך, זו שאלת מדיניות

פנינה תמנו:  אבל אומרים לכם גם כל מקבלי ההחלטות כמעט, אופוזיציה, קואליציה, ההצעה שהבאתם שינתה מצב ופוגעת בנשים

פנינה תמנו:  ביקשנו לפתור

פנינה תמנו:  שנתיים לא פותרים

פנינה תמנו:  אז מה עושים במצב כזה? את כמשפטנית, כמשרד המשפטים, היית צריכה לעזור לאוצר להגיע אפילו מבחינת ניסוח משפטי להצעה שבסוף גם הביטוח הלאומי יחיה איתה

פנינה תמנו:  גם הם יחיו איתה, וגם אנחנו כמקבלי החלטות והציבור יחיה איתה

פנינה תמנו:  אנחנו לא שם

גלי עציון: אגב, גם התיקון עצמו לקח את החל"ת ונותן לו דמי אבטלה

גלי עציון:  נכון שהייתה איזושהי כוונה מקורית

גלי עציון:  אבל כדרכו של עולם יש התפתחויות

גלי עציון:  ביטוח לאומי השכיל לעשות את זה לפני כן, לזהות את הבעיה ההיא ולתת לה מענה

גלי עציון:  המדינה עשתה בדיוק את אותו דבר בתקופת הקורונה

גלי עציון:  אז לבוא לחזור עכשיו לדברי קדומים, זה פשוט לא לעניין

פנינה תמנו: נכון

פנינה תמנו:  ויותר מזה, למשל, אם רומזים שאנחנו רוצים להאריך את חופשת לידה, אז לא היינו מדלגים על קבוצה כל כך גדולה של נשים אחרות, זאת אומרת, מה פתאום

פנינה תמנו:  למה שהייתי מדלגת? כמי שגדלה דווקא סביב נשים שממש לא עוסקות בתחומי הבריאות, וכן עובדות כפיים, אני הייתי מדלגת עליהן? אנחנו היינו מדלגות עליהן? – לא

פנינה תמנו:  לצערנו, אנחנו מבינים שגם בנתיב השני, זה באמת נתיב אחר שאנחנו נצטרך לעבוד עליו לארכת חופשת הלידה, אנחנו עדיין נשלטים, לצערי, על ידי גישה מאוד גברית שלא רואה נשים, וצרכים שלנו בתוך עולם שאנחנו מתמודדות שווה בשווה בכל הגזרות, בכל התחומים

פנינה תמנו:  אני אומרת לכן בכנות, הציפייה שלי שכל אישה שנמצאת בעמדת מפתח שתילחם כמו לביאה למען נשים אחרות, כי כולנו יודעות מה זה לידה, מה זה הריון, מה זה הורות, וכמה אנחנו צריכות את ההחלמה שלנו, כמה אנחנו צריכות את המעטפת של הילד

פנינה תמנו:  קל מאוד לנפנף את הנשים האלה

פנינה תמנו:  באמת, זה תנאים, זה לא נורמלי

פנינה תמנו:  אני מפחדת היום להיות מטופלת על-ידי מתמחה

פנינה תמנו:  סתם, צוחקת

פנינה תמנו:      אמרה פה הדיל, בצורה מאוד כנה, שהיא צריכה לקחת החלטות

פנינה תמנו:  היא אמרה, איך אני יכולה לקחת בצורה כזאת החלטות?      אנחנו נעשה דיון בשבוע הבא

פנינה תמנו:  תבואו בבקשה שבוע הבא עם הצעה לפתרונות

פנינה תמנו:  אני קוראת כן לארגונים בכל זאת

פנינה תמנו:  אומרת רפרנטית נועה, סליחה רכזת תעסוקה, אגף תקציבים, משרד האוצר, תביאו הצעות אם יש לכן, אדרבא

פנינה תמנו:  אפילו הייתי מציעה, נועה, בפגישה שהפעם תעשו, בפגישה תזמינו שיתוף ציבור, זה תמיד איכשהו עובד, במיוחד שמדובר בנשים שהן מאוד יצירתיות שעוזרות גם לי בוועדה לראות הרבה דברים שאני לא רואה

פנינה תמנו:  תשמעו אותן בחלק הראשון, אחרי זה תשבו ביניכן, תביאו איזו הצעה ונראה מה אפשר לעשות

פנינה תמנו:  למרות שהאווירה לא תמיד קלה פה, אני כן מאמינה ביכולת של כל השולחן הזה להגיע לפתרון

פנינה תמנו:  תודה רבה

פנינה תמנו:  אני סוגרת את הישיבה

פנינה תמנו:       הישיבה נעולה